text: El Cadet del Bàsquet Oms cau en l'últim partit de la fase prèvia i acaba classificat a meitat de taula – Xiulet Final
  CADET MASCULÍ PROMOCIÓ NIVELL C – FASE PRÈVIA – GRUP 1 – JORNADA 10
  BÀSQUET OMS 44 – CB MARTORELL 2 66
  Redacció | 23/12/2018 14:35
  Darrer partit de l'any que tanca la 1a fase del campionat, on el cadet del Bàsquet Oms ha quedat a mitja taula de la classificació, amb 4 victòries i 5 derrotes.
  Els locals van plantar cara a la primera part contra un Martorell que ha estat el líder invicte de la lliga, resultat de 31-38 al descans i la sensació d'estar dins del partit amb una bona defensa i un bon joc d'equip.
  A la segona part, la diferència física va ser important; el Martorell va pujar la seva duresa defensiva i el marcador es va ampliar. Al final 44-66, un resultat un pèl enganyós pel que es va veure sobre la pista i que va coincidir amb la màxima diferència a favor dels visitants.